nahid-hub/BLUGE-bengali-wikipedia-section-title-prediction huggingface dataset:
গভর্নর হলেন প্রদেশের প্রধান এবং মুখ্যমন্ত্রী প্রদেশ সরকারের প্রধান হিসেবে দায়িত্ব পালন করেন। জনকপুর উচ্চ আদালতের প্রধান বিচারক প্রদেশের বিচার বিভাগের প্রধান। প্রদেশের বর্তমান গভর্নর, মুখ্যমন্ত্রী ও প্রধান বিচারক হলেন তিলক পরিয়ার, মুহাম্মদ লালবাবু রাউত ও উদয় প্রকাশ চাপাগইন। প্রদেশ সভার আসনসংখ্যা ১০৭ এবং নেপালের প্রতিনিধি সভায় প্রদেশ নং ২ থেকে নির্বাচিত সদস্য সংখ্যা ৩২।

প্রদেশ নং ২-এর প্রদেশ সভা অন্যান্য প্রদেশের মতো এককক্ষবিশিষ্ট। প্রতিটি প্রদেশ সভার মেয়াদ পাঁচ বছর। জনকপুরের জেলা শিক্ষা কার্যালয়ে প্রদেশ সভার অস্থায়ী কার্যালয় অবস্থিত।

সঠিক অনুচ্ছেদ শিরোনাম কোনটি?
titleA. ভৌগোলিক অবস্থান
titleB. পরিবহন
titleC. রেলপথ
titleD. সরকার ও প্রশাসন
উত্তর: titleD
রিভালদো ২০১২ সালের জানুয়ারিতে এঙে্গালার ক্লাব কাবুস্কর্পে যোগ দেন। ১৮ মার্চ রিভালদো রিক্রিয়েটিবো কালা’র বিরুদ্ধে হ্যাট্রিক করেন। ২৩ মার্চ ইংলিশ লীগ-১ এর ক্লাব চার্লটন এথলেটিক জানায়, রিভালদোকে বিনা ট্রান্সফার ফীতে চুক্তিবদ্ধ করার একটি সুযোগ বাতিল করে দিয়েছে তারা। ২০১২ সালের নভেম্বরে চুক্তির মেয়াদ শেষ হওয়ার পর রিভালদো কাবুস্কর্প ত্যাগ করেন।

সঠিক অনুচ্ছেদ শিরোনাম কোনটি?
titleA. কাবুস্কর্প
titleB. আন্তর্জাতিক গোল
titleC. আন্তর্জাতিক
titleD. খেলোয়াড়জীবনের পরিসংখ্যান
উত্তর: titleA
দুটি প্রধান বাস স্টেশন দ্বারা সেন্ট লুইসে যাত্রী পরিবহন করা হয়। ভিক্টোরিয়া স্টেশন থেকে পূর্ব ও দক্ষিণ এলাকা এবং প্লাইনেস উইলহেমস জেলায় যাত্রী পরিবহন করা হয়। ইমিগ্রেশন স্কয়ার, আরো পরিচাত গারে দু নর্ড নামে, উত্তর জেলা ও পাম্পপ্লুসেস এবং রিভিরে ডু রেম্পাট জেলা থেকে আসা বাসের জন্য একটি টার্মিনাস। কিছু সংখ্যাক আন্ত:শহর বাস শহরের পাশ্ববর্তী এলাকা যেমন: প্লাইন ভের্তে, ভালে দেস প্রেত্রেস এবং চেসিস থেকেও যাত্রী পরিবহন করে। 
পোর্ট লুইসের বেশিরভাগই রাস্তাই আয়তক্ষেত্রাকার ভাবে তৈরি, এবং অনেকগুলো এক-মুখী রাস্তা। যদিও বেশিরভাগ রাস্তাগুলি ভাল আকারেই রয়েছে, তবে অনেকগুলি রাস্তা একটি ঐতিহাসিক ঔপনিবেশিক শহর হিসাবে প্রত্যাশিত ভাবে মোটামুটি সংকীর্ণ। পোর্ট লুইসে ব্যবসায় ও সরকারী অফিসগুলিতে কর্মচারীদের দৈনিক প্রবাহের কারণে দিনের-বেলা ট্র্যাফিক বেশ প্রবল হতে পারে এবং পার্কিং স্পেসগুলি খুঁজে পাওয়া একটু কষ্টকর হতে পারে। ক্রমবর্ধমান ট্র্যাফিক সংঘাত মোকাবেলায় সরকার একটি হালকা রেল পরিবহন ব্যবস্থার প্রস্তাব করেছে। অন্যান্য পরামর্শগুলির মধ্যে রয়েছে বর্তমানে পোর্ট লুইসে অবস্থিত ২৪ টি সরকারি মন্ত্রণালয়কে পার্শ্ববর্তী অঞ্চলে স্থানান্তরিত করা, বা নমনীয় কাজের সময়সূচী প্রবর্তন অন্তর্ভুক্ত করা। শহরের কেন্দ্র থেকে কর্মীদের সরাতে একটি প্রচেষ্টা ইতিমধ্যে পোর্ট লুইসের দক্ষিণে "ইবেনে" অফিস টাওয়ার নির্মাণের কাজ শুরু করেছে। পোর্ট লুইসের পূর্ব দিকের পাশে একটি রিং রাস্তাও এই ভীড় কমাতে পারবে বলে আশা করা হয়। সেই প্রকল্পের প্রথম পর্যায় ২০১৩ সালে সম্পন্ন হয়েছিল, কিন্তু ফেব্রুয়ারি ২০১৪ সালে ত্রুটিপূর্ণ ডিজাইনের কারণে দৃশ্যত একটি বড় ফাটলের উপস্থিতি বন্ধ হওয়ার প্রয়োজন ছিল। ভীড় হ্রাস করার আরেকটি প্রকল্প হল লেস সলিন্স থেকে রচে-বোইস পর্যন্ত একটি সেতু (সাধারণত "স্বপ্নের ব্রিজ" হিসাবে উল্লেখ করা হয়) নির্মাণ, যা পোর্ট লুইস বন্দরের বিস্তার ঘটাবে।

সঠিক অনুচ্ছেদ শিরোনাম কোনটি?
titleA. সংষ্কৃতি
titleB. জাদুঘর
titleC. পরিবহন
titleD. উপাসনালয়
উত্তর: titleC
সাধারণভাবে ইখওয়ানরা চাইত যাতে ইবনে সৌদ কঠোর ওয়াহাবি মূলনীতি প্রয়োগ করেন। অন্যদিকে ইবনে সৌদ বিশেষ করে নতুন বিজিত অঞ্চলে রাজনৈতিক স্থিতিশীলতা বজায় রাখতে চাইছিলেন। আল হাসায় শিয়াদের জোর করে তাদের মতাদর্শ ত্যাগকে ওয়াহাবিরা সমর্থন করে। তবে ইবনে সৌদ তাদের বিশ্বাস মেনে নেয়ার পক্ষপাতি ছিলেন। মক্কা ও মদিনা জয় করার পর হজ্জযাত্রীদের উপর কোনো হয়রানি যাতে করা না হয় সে বিষয়ে তিনি সচেষ্ট ছিলেন। অন্যদিকে ইখওয়ানরা কঠোর ওয়াহাবি চর্চা চালুর পক্ষপাতি ছিল যেমন ধূমপান ও মাজারে গমনে নিষেধাজ্ঞা ইত্যাদি।

১৯২৬ সালে ইখওয়ান নেতাদের আল আরতাউয়িয়ায় সাক্ষাতের পর তারা ইবনে সৌদকে ধর্মীয় বিশ্বাস ও অবিশ্বাসের মধ্যে পার্থক্য ধরে না রাখার জন্য দায়ী করে। ইবনে সৌদ তার পুত্র ফয়সাল ইবনে আবদুল আজিজ ও সৌদ ইবনে আবদুল আজিজ কে যথাক্রমে ইংল্যান্ড ও মিশর পাঠানোয় “বিধর্মী দেশে” পাঠানোর অভিযোগ তার বিরুদ্ধে করা হয়। এছাড়া শিয়াদের প্রতি সহিষ্ণুতা, আধুনিক আবিষ্কার যেমন গাড়ি, টেলিফোন, টেলিগ্রাফ প্রচলন, ও যাযাবর গোষ্ঠীগুলোর উপর করারোপ নিয়ে তাদের মধ্যে অসন্তোষ ছিল। আবদুল আজিজ ইবনে সৌদ উলামাদের কাছে তাদের অভিযোগ উত্থাপন করে ইখওয়ানকে শান্ত করার চেষ্টা করেন। তারা ওয়াহাবি বহির্ভূত জনগোষ্ঠীর উপর আরো কঠোর নীতি প্রয়োগের ব্যাপারে একমত হয় তবে তাদের মত ছিল একমাত্র শাসকই জিহাদ ঘোষণা করতে পারেন এবং তা অন্যদের এখতিয়ার বহির্ভূত।

সঠিক অনুচ্ছেদ শিরোনাম কোনটি?
titleA. বিদ্রোহ ও পরাজয়
titleB. ট্রান্সজর্ডানে হামলা
titleC. পটভূমি
titleD. ইবনে সৌদের সাথে পার্থক্য
উত্তর: titleD
১৯৪১ সালে তিনি ঢাকা বিশ্ববিদ্যালয়ের ইতিহাস বিভাগে প্রভাষক হিসেবে যোগাদান করেন। বিশ্ববিদ্যালয়ের বিভিন্ন বিষয়ে মতের মিল না হওয়ায় তিনি চাকুরিতে ইস্তফা দিয়ে চলে যান রাজশাহী সরকারী কলেজে। সেখান থেকে ১৯৫১ সালে পিএইচডি ডিগ্রী করার জন্য বিলেত চলে যান। মাত্র ১ বছর ৮ মাসে তিনি পিএইচডি সম্পন্ন করেন। ১৯৫৪ সালে দেশে ফিরে এসে যোগ দেন রাজশাহী বিশ্ববিদ্যালয়ে। সেসময় পাকিস্তান বিরোধী আন্দোলনের কারণে অনেককেই 'দেশবিরোধী' ও 'সরকার বিরোধী' আখ্যা দিয়ে গ্রেফতার করা হতো। আর বরাবরই আজিজুর রহমান মল্লিককে কোর্টে গিয়ে ছাত্রদের জন্য জামিনদার হতে হতো। বিশ্ববিদ্যালয়ের উপাচার্য সহ অন্য অনেক শিক্ষক এ ব্যাপারে তাকে নিরুৎসাহিত করলেও তিনি একাজ করতেন নিজের তাগিদেই। ১৯৬৫ সালের শেষের দিকে আজিজুর রহমান মল্লিক চট্টগ্রাম বিশ্ববিদ্যালয়ের প্রথম উপাচার্য হিসেবে নিযুক্ত হন। সেসময় তিনি সমস্ত বাধা-বিপত্তি পেরিয়ে চট্টগ্রাম বিশ্ববিদ্যালয়কে দাঁড় করান। ১৯৭৬ সালের ১ জানুয়ারি তিনি জাহাঙ্গীরনগর বিশ্ববিদ্যালয়ে যোগ দেন। ১৯৮৩ সালের ১৫ এপ্রিল বিশ্ববিদ্যালয় কর্তৃপক্ষ তাকে প্রফেসর এমিরিটাস হিসেবে নিয়োগ দান করে। ১৯৮৩-৮৫ এই দু'বছর তিনি এশিয়াটিক সোসাইটির প্রেসিডেন্টের দায়িত্ব পালন করেন। ১৯৮৩ সালের মার্চ মাসে তিনি বাঙালি মূলধনে গড়ে ওঠা প্রথম বাণিজ্যিক ব্যাংক 'ন্যাশনাল ব্যাংক'-এর অনারারি চেয়ারম্যান নিযুক্ত হন। ১৯৯৩ সাল পর্যন্ত তিনি এই দায়িত্ব পালন করেন। ১৯৮৬ সালে তিনি এশিয়াটিক সোসাইটির ফেলো নির্বাচিত হন। 

সঠিক অনুচ্ছেদ শিরোনাম কোনটি?
titleA. কর্মজীবন
titleB. মুক্তিযুদ্ধে অবদান
titleC. শৈশব
titleD. শিক্ষাজীবন
উত্তর: titleA
গেভারা অবস্থান সম্পর্কে তখন লোকজন জানত না।১৯৬৬ সালের শেষের দিকে অথবা ১৯৬৭ এর শুরুর দিকে জমবিক স্বাধীনতা আন্দোলনের প্রতিনিধির সাথে ডার এস্ সালাম নামক স্থানে দেখা হয়। সেখানে গেভারা তাদের বিপ্লবী কর্মকান্ডে সাহায্য করতে চেয়েছিলেন। ১৯৬৭ সালে হাভানায় আন্তর্জাতিক শ্রমিক দিবসে পদযাত্রায় এক মন্ত্রী বলেন যে চে লাতিন আমেরিকার কোন জায়গায় বিপ্লব চালিয়ে যাচ্ছেন। তার পর প্রমাণিত হয় যে তিনি বলিভিয়ায় গেরিলা যুদ্ধ পরিচালনা করছেন। কাস্ত্রোর আদেশে তিনি মন্টেন ড্রাই ফরেষ্ট নামক দুর্গম এলাকায় প্রশিক্ষন চালান যেখানে বলিভিয়ার স্থানীয় সমাজতান্ত্রিকরা তাকে সাহায্য করেছিল।

সঠিক অনুচ্ছেদ শিরোনাম কোনটি?
titleA. বলিভিয়া
titleB. গুয়াতেমালা, আরবানিজ এবং ইউনাইটেড ফ্রুট
titleC. মেক্সিকো শহর ও প্রস্তুতি
titleD. নির্মিত চলচ্চিত্র
উত্তর: titleA
২০১৬ সালের আন্তর্জাতিক মাতৃভাষা দিবসে অন্ত আজাদ তার নিজস্ব অর্থায়নে এই ছায়াচিত্রের চিত্রগ্রহণ শুরু করেন। চলচ্চিত্রটি নির্মাণ করতে দুই বছর সময় লাগে। ১৯ মে, ২০১৮ তারিখে শব্দ ধারণের মাধ্যমে চলচ্চিত্রটির নির্মাণ সম্পন্ন হয়। সিংহভাগ চিত্রগ্রহণ করা হয় পঞ্চগড়ের দেবীগঞ্জ উপজেলার মাটিয়ারপাড়া গ্রামে।

সঠিক অনুচ্ছেদ শিরোনাম কোনটি?
titleA. নির্মাণ
titleB. বিকল্প ব্যবস্থায় মুক্তি
titleC. প্রচারণা ও মুক্তি
titleD. সঙ্গীত
উত্তর: titleA
ইকোশিয়া তাদের ওয়েবসাইটের বিজ্ঞাপন থেকে আয়ের ৮০ শতাংশের বেশি বিভিন্ন বৃক্ষরোপণ প্রকল্পে ব্যয় করে। 
কোম্পানিটি প্রতি মাসে তাদের আর্থিক প্রতিবেদন নিজেদের ওয়েবসাইটে প্রকাশ করে থাকে। ২০১৮ সালের অক্টোবরে প্রতিষ্ঠাতা ক্রিশ্চিয়ান ক্রোল ঘোষণা করেন যে, তিনি তার নিজের শেয়ারের অংশ "পারপাস ফাউন্ডেশন" এ দিয়েছেন।

সঠিক অনুচ্ছেদ শিরোনাম কোনটি?
titleA. প্রভাব
titleB. ব্যবসায়িক মডেল
titleC. ব্রাউজারে ব্যবহার
titleD. অনুসন্ধান ইঞ্জিন
উত্তর: titleB
আবু উবাইদা প্রধান কমান্ডার নিযুক্ত হওয়ার পর তিনি আবু-আল-কুদসে অনুষ্ঠিত বার্ষিক মেলায় একটি ছোট সেনাদল পাঠান। বাইজেন্টাইন ও খ্রিষ্টান আরব গেরিসন এই মেলা পাহারা দিচ্ছিল। গেরিসনের সৈনিকরা দ্রুত মুসলিমদের ঘিরে ফেলে। সেনাদলটি ধ্বংস হয়ে যাওয়ার পূর্বে আবু উবাইদা গোয়েন্দা মারফত খবর পান এবং তাদের উদ্ধার করার জন্য খালিদকে প্রেরণ করেন। ৬৩৪ সালের ১৫ অক্টোবর সংঘটিত আবু-আল-কুদসের যুদ্ধে খালিদ তাদের পরাজিত করেন। উক্ত মেলা থেকে প্রচুর সম্পদ অর্জিত হয় এবং অনেক রোমান বন্দী হয়।

মধ্য সিরিয়া অধিকারের মাধ্যমে মুসলিমরা বাইজেন্টাইনদের উপর প্রবল প্রভাব সৃষ্টি করে। উত্তর সিরিয়া ও ফিলিস্তিনের মধ্যে যোগাযোগ এসময় বন্ধ হয়ে যায়। আবু উবাইদা ফাহলের দিকে যাত্রা করার সিদ্ধান্ত নেন। এখানে একটি শক্তিশালী বাইজেন্টাইন গেরিসন ও আজনাদয়ানের যুদ্ধে রক্ষা পাওয়ারা আশ্রয় নিয়েছিল। বাইজেন্টাইনরা এখান থেকে পূর্ব দিকে আক্রমণ করতে পারত এবং এর ফলে আরব থেকে সহায়তা বন্ধ হয়ে যেত বলে এই অঞ্চল কৌশলগতভাবে গুরুত্বপূর্ণ ছিল। এছাড়াও পেছনে বৃহৎ গেরিসন থাকায় ফিলিস্তিনে অভিযান চালানো সম্ভব ছিল না। মুসলিম বাহিনী ফাহলের দিকে যাত্রা করে। খালিদ এই বাহিনীর অগ্রবর্তী দলের নেতৃত্ব দিয়েছিলেন। ৬৩৫ সালের ২৩ জানুয়ারি সংঘটিত ফাহলের যুদ্ধে বাইজেন্টাইন বাহিনী পরাজিত হয়।

সঠিক অনুচ্ছেদ শিরোনাম কোনটি?
titleA. স্মরণ
titleB. উমরের যুগ (৬৩৪–৬৪২)
titleC. ইয়ারমুকের যুদ্ধ
titleD. মধ্য লেভান্ট বিজয়
উত্তর: titleD
২০১১ সালে এই সংগঠনটি, সর্বক্ষেত্রে নারী ও পুরুষের সমঅধিকার নিশ্চিতের লক্ষ্যে গঠিত "নারী উন্নয়ন নীতি"র তীব্র বিরোধিতা করে। ২০১৩ সালে তারা ইসলাম ও রাসুলকে কটূক্তিকারী নাস্তিক ব্লগারদের ফাঁসি দাবী করে ব্যপক আন্দোলন ও সমাবেশ শুরু করে। এ প্রেক্ষিতে তারা ১৩ দফা দাবী উত্থাপন করে। হেফাজতর ইসলামের এই দাবীর কয়েকটি দফা সমালোচিত হলে পরবর্তীতে তারা সংবাদ সম্মেলনে ১৩ দফার ব্যাখ্যা প্রদান করে।

হেফাজতে ইসলামের বক্তব্য অনুযায়ী তাদের দাবি সমূহ হল:

সঠিক অনুচ্ছেদ শিরোনাম কোনটি?
titleA. জামাত সংশ্লিষ্টতার অভিযোগ
titleB. ১৩ দফা দাবী
titleC. তালিবান সংশ্লিষ্টতার অভিযোগ
titleD. নারী বিদ্বেষ
উত্তর: titleB
টেস্ট জীবনে বেশ তিক্ত অভিজ্ঞতা লাভ করেছেন। সমগ্র খেলোয়াড়ী জীবনে আট টেস্টে অংশগ্রহণের সুযোগ পেয়েছিলেন। ১৯৫১-৫২ মৌসুমে ভারত সফরে তিন টেস্ট, ১৯৫৩ সালে দুই টেস্ট ও ১৯৫৫ সালে আরও তিন টেস্ট খেলেছিলেন। কিন্তু, পরিবেশ তার প্রতিকূলে অবস্থান করে।

১৯৫১-৫২ মৌসুমে নাইজেল হাওয়ার্ডের নেতৃত্বে এমসিসি দলের সাথে ভারত, পাকিস্তান ও সিলন গমন করেন। মূলতঃ মাঝারিসারিতে ব্যাটিং করতে নামতেন তিনি। ২ নভেম্বর, ১৯৫১ তারিখে টেস্ট ক্রিকেটে অভিষেক ঘটে ডন কেনিয়নের। দিল্লি টেস্টে সদাশিব শিন্দে’র গুগলি বলে পরাস্ত হয়ে ৩৫ রান তুলে বিদায় নিয়ে টেস্ট অভিষেক পর্ব সম্পন্ন করেন তিনি। জ্যাক রবার্টসনের সাথে ৭০ রানের জুটি গড়েন। তবে, পরবর্তী পাঁচ ইনিংসে মোটেই সুবিধে করতে পারেননি। কলকাতা টেস্টে ফাদকরের বলে শূন্য রান করলে সিরিজের বাদ-বাকী দুই টেস্টে অংশগ্রহণ করা থেকে বিরত রাখা হয়। হায়দ্রাবাদের বিপক্ষে প্রথম-শ্রেণীর খেলায় স্বান্তনাসূচক সেঞ্চুরি করেছিলেন তিনি।

১৯৫৩ সালে রাণীর সিংহাসন আরোহণের বছরে ইংল্যান্ডের পক্ষে সেরা সুযোগ আসে তার। পুরো গ্রীষ্ম জুড়ে ইংল্যান্ড দল লেন হাটনের নেতৃত্বে সফরকারী অস্ট্রেলিয়া দলকে টুটি চেপে ধরে রেখেছিল ও ওভালে অ্যাশেজ জয় করে নেয়। তবে, অ্যাশেজ সিরিজের প্রথম দুই টেস্টে কেনিয়ন ব্যক্তিগতভাবে সফলতা পাননি। ওরচেস্টারশায়ারের সদস্যরূপে সফরকারীদের বিপক্ষে প্রস্তুতিমূলক খেলায় দৃষ্টিনন্দন ও সময়োপযোগী ১২২ রান তুলেন। লেন হাটনের সাথে জুটি গড়েন। চার ইনিংসের তিনটিতেই রে লিন্ডওয়ালের পেস ও দ্রুতগতির বোলিংয়ের কাছ তিনবার পরাজিত হন।

টেস্ট ক্রিকেটে বেশ দূর্বল ক্রীড়াশৈলীর পরিচয় দিয়েছিলেন ডন কেনিয়ন। ১৫ ইনিংসে মাত্র ১২.৮০ গড়ে ১৯২ রান তুলেছেন। লর্ডসে অংশগ্রহণকৃত চার ইনিংসে মাত্র আট রান তুলেছিলেন। তাস্বত্ত্বেও ১৯৫৫ সালে ট্রেন্ট ব্রিজে সফরকারী দক্ষিণ আফ্রিকার বিপক্ষে ৮৭ রানের ইনিংস খেলেছিলেন। ইংল্যান্ডের একমাত্র ইনিংসটিতে ব্যাটিং উদ্বোধনে নেমে টম গ্রেভেনির সাথে ৯১ রানের জুটি গড়েন। ১ ও ৬১ রানে দুইবার আউট হওয়া থেকে বেঁচে গিয়ে পরবর্তীতে খেলার সর্বোচ্চ রান সংগ্রহকারী ছিলেন তিনি।

লর্ডসে অনুষ্ঠিত পরের টেস্টে সবুজ পিচে বেশ দূর্ভাগ্যের শিকার হন তিনি। প্রথম বিশ্বযুদ্ধের পর সর্বাপেক্ষা দ্রুতগতিসম্পন্ন পিচ ছিল। প্রথম বলেই হেইনের খাঁটো আকৃতির বল কেনিয়নের মাথার উপর দিয়ে চলে যায় যা অনেকাংশেই ১৯৯৫ সালের খ্যাতনামা এজবাস্টন টেস্টে অ্যামব্রোসের উদ্বোধনী বলের ন্যায় ছিল। নিল অ্যাডককের বল ব্যাট স্পর্শ করে স্ট্যাম্পে আঘাত হানলে ১ রানে বিদায় নেন। দ্বিতীয় ইনিংসে গডার্ডের এলবিডব্লিউতে ২ রানে আউট হন। ওল্ড ট্রাফোর্ড দুইবারই রান তুলতে ব্যর্থ হওয়ায় টেস্ট খেলোয়াড়ী জীবনের অকাল সমাপ্তি ঘটে তার।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. খেলার ধরন
titleC. অবসর
titleD. প্রারম্ভিক জীবন
উত্তর: titleA
নূর হোসেনের পৈতৃক বাড়ি পিরোজপুর জেলার মঠবাড়িয়া উপজেলার ঝাটিবুনিয়া গ্রামে। ১৯৭১ সালের স্বাধীনতা যুদ্ধের পর তাঁর পরিবার স্থান পরিবর্তন করে ঢাকার ৭৯/১ বনগ্রাম রোডে আসে। পিতা মুজিবুর রহমান ছিলেন পেশায় অটোরিকশা চালক। তাঁর মায়ের নাম মরিয়ম বিবি। অর্থনৈতিক অসচ্ছলতার কারণে অষ্টম শ্রেণি পর্যন্ত পড়ার পর নূর হোসেন পড়াশোনা বন্ধ করে গাড়ির ড্রাইভার হিসেবে প্রশিক্ষণ গ্রহণ করেন। নূর হোসেন আওয়ামী লীগের রাজনীতির সাথে সক্রিয়ভাবে যুক্ত ছিলেন। তিনি ঢাকা জেলা আওয়ামী মটর চালক লীগের বনগ্রাম শাখার প্রচার সম্পাদকের দায়িত্বে ছিলেন।

সঠিক অনুচ্ছেদ শিরোনাম কোনটি?
titleA. নূর হোসেন সম্পর্কিত বিভিন্ন বক্তব্য
titleB. প্রাথমিক জীবন
titleC. স্বৈরাচার বিরোধী আন্দোলন
titleD. প্রতিক্রিয়া ও ফলাফল
উত্তর: titleB
ক্যাপ্টেন হিরাম কক্স প্রথমে চারজন খেলোয়াড়ের পাশার গুটি ব্যবহারের খেলাকে চতুরাজির বদলে চতুরঙ্গ বলে উল্লেখ করেন এবং তার মতে চতুরাজি ছিল চতুরঙ্গের কিস্তিমাতের নাম। পরবর্তীকালে অধ্যাপক ডানকান ফোর্বস ক্যাপ্টেন কক্সের তত্ত্বকে সম্প্রসারিত করে তাদের কক্স-ফোর্বস তত্ত্বতে বলেন যে, চতুরাজি থেকে দুই জনের খেলা চতুরঙ্গ খেলার উৎপত্তি হয়, যার থেকে পরবর্তীকালে আধুনিক দাবা খেলার উৎপত্তি হয়। তাদের মতে চতুরাজি থেকে পাশার গুটি সরিয়ে পরবর্তীকালে সম্ভাব্যতার বদলে বুদ্ধিকে স্থান দেওয়া হয়।

সঠিক অনুচ্ছেদ শিরোনাম কোনটি?
titleA. খেলার নিয়ম
titleB. ইতিহাস
titleC. গুটির চাল
titleD. ফলাফল
উত্তর: titleB
৬৩৪ খ্রিষ্টাব্দে স্রোং-ব্ত্সন-স্গাম-পো ট্যাং সম্রাটের নিকট দূত মারফৎ সোনা ও রেশম পাঠিয়ে চীনের যে কোন একজন রাজকুমারীকে বিবাহ করার প্রার্থনা করেন। কিন্তু এতে ট্যাং সম্রাট ট্যাং তাইজং আপত্তি করলে তিনি তুয়ুহুন রাজ্য ও সোংঝৌ নামক ট্যাং সাম্রাজ্যের সীমান্ত প্রদেশ আক্রমণ করেন। ট্যাংদের লেখা রচনাতে বলা হয়েছে, এই যুদ্ধে স্রোং-ব্ত্সন-স্গাম-পো পরাজিত হয়ে ক্ষমা প্রার্থনা করলে ট্যাং সম্রাট ট্যাং তাইজং তার বিবাহের প্রার্থনা স্বীকার করেন। কিন্তু তিব্বত থেকে প্রাপ্ত রচনা থেকে যায় যে তিব্বতী সেনা চীনাদের পরাজিত করলে ট্যাং তাইজং তার ভ্রাতুষ্পুত্রী ওয়েংচেন গোংঝুকে তার হাতে দিতে বাধ্য হন। 

সঠিক অনুচ্ছেদ শিরোনাম কোনটি?
titleA. সামরিক অভিযান
titleB. ট্যাং রাজ্যে আক্রমণ
titleC. সাংস্কৃতিক প্রসার
titleD. বৌদ্ধ ধর্ম প্রসার
উত্তর: titleB
ইব্রাহিমিয় ধর্মগুলোর মধ্য দিয়ে এর উৎপত্তি হওয়ার কারণে কিছু পাশ্চাত্য দর্শন একেশ্বরবাদী কাঠামোয় বিকশিত ঈশ্বরের প্রকৃতি ও জগতের সাথে এর সম্পর্ক বিষয়ে প্রশ্নমালা তৈরি করেছে। এটি পাশ্চাত্য দর্শনসমূহের বিশেষ করে প্রটেস্ট্যান্ট খ্রিস্টানত্বের ঈশ্বর ও জগতের স্বরূপ সম্পর্কিত একটা বিশেষ একেশ্বরবাদী মতবাদের কাঠামোর মধ্যদিয়ে বিকশিত ধর্মনিরপেক্ষ ও ধর্মীয় দর্শনের মধ্যে একটি দ্বিবিভাগ রচনা করেছে।

প্রাচ্য ধর্মগুলো বিশ্বের একক স্রষ্টা ও নিয়ন্তা হিসেবে একক ঈশ্বরের স্বরূপ সম্পর্কিত সমস্যা সম্বলিত নয়। প্রাচ্য দর্শনে ধর্মীয় ও ধর্মনিরপেক্ষ প্রবণতার মধ্যকার এই ব্যবধান খুব কম পরিমানে স্পষ্ট। এবং একই দার্শনিক সম্প্রদায় প্রায় সময় ধর্মীয় এ দার্শনিক উভয় উপাদান ধারণ করে। এভাবে, কিছু লোক উপাসনালয়ে না গিয়ে বৌদ্ধবাদের তথাকথিত অধিবিদ্যক ধারণা গ্রহণ করেছে। কিছু লোক ধর্মতাত্ত্বিক খোঁচাখুঁচির মধ্যে না গিয়ে ধর্মীয়ভাবে তাওবাদী দেবতার উপাসনা করেছে।

সঠিক অনুচ্ছেদ শিরোনাম কোনটি?
titleA. জরস্থ্রীয়বাদ
titleB. বাহাই দর্শন
titleC. ইবনেসিনাবাদ
titleD. পরমেশ্বর এবং মানবদেবতা
উত্তর: titleD
শর্তটি খাঁটি লাল কোষ অ্যাপ্লাসিয়া থেকে পৃথক হওয়া প্রয়োজন। অ্যাপ্লাস্টিক অ্যানিমিয়াতে রোগীর প্যানসিটোপেনিয়া থাকে (অর্থাত্ লিউকোপেনিয়া এবং থ্রোম্বোসাইটোপেনিয়া) ফলে সমস্ত গঠিত উপাদান হ্রাস পায়। বিপরীতে, খাঁটি লাল কোষ অ্যাপ্লাসিয়া কেবলমাত্র লাল কোষকে হ্রাস দ্বারা চিহ্নিত করা হয়। অস্থি মজ্জা পরীক্ষায় শুধুমাত্র রোগ নির্ণয়ের বিষয়টি নিশ্চিত করা যায়। এই প্রক্রিয়াটি পরিচালিত হওয়ার আগে একজন রোগীর সাধারণত রক্তের সম্পূর্ণ গণনা , রেনাল ফাংশন এবং ইলেক্ট্রোলাইটস , লিভারের এনজাইমস , থাইরয়েড ফাংশন টেস্ট, ভিটামিন বি এবং ফলিক অ্যাসিডের মাত্রা সহ ডায়াগনস্টিক ক্লুগুলি সনাক্ত করার জন্য অন্যান্য রক্ত পরীক্ষা করতেন।

নিম্নলিখিত পরীক্ষাগুলি অ্যাপ্লাস্টিক রক্তাল্পতার জন্য ডিফারেনশিয়াল ডায়াগনোসিস নির্ধারণে সহায়তা করে:


সঠিক অনুচ্ছেদ শিরোনাম কোনটি?
titleA. ডায়াগনোসিস
titleB. কারণ
titleC. চিকিত্সা
titleD. লক্ষণ ও লক্ষণ
উত্তর: titleA
রোমের প্রতিষ্ঠিত পুরাণের অদ্যপি ভালো সুত্র হচ্ছে আয়েনিড এবং লাইভির প্রাথমিক ইতিহাস। প্রথমদিকে গ্রীক বীরত্বের কিংবদন্তি এই স্থানীয় ভান্ডারে যুক্ত হয়। ট্রোজান রাজপুত্র আয়েনাসকে চিত্রিত করা হয় লেভিনিয়ার স্বামী যিনি রাজা ল্যাটিনাসের কন্যা ছিলেন, লাতিনির প্যাট্রোনিমিক্যাল পূর্বপুরুষ এবং রোমুলাস এবং রেমাসের পূর্বপুরুষ। ট্রোজানকে রোমান জনগণের পৌরাণিক পূর্বপুরুষ হিসেবে গ্রহণ করা হয়।

সঠিক অনুচ্ছেদ শিরোনাম কোনটি?
titleA. প্রতিষ্ঠিত পুরাণ
titleB. রোমান পুরাণের বৈশিষ্ট্য
titleC. অন্যান্য পৌরাণিক
titleD. বিদেশী দেবতা
উত্তর: titleA
কুস্তিঘেরে জেকবস প্রথমে অ্যাঙ্গাস কিং নামে পরিচিত ছিল, যখন তিনি সি.এস.ডব্লিউ.এ. এর সাথে ডেবিউ করেন, যে কোম্পানিটির মালিক ছিলেন তারই বাল্যকালের বন্ধু মার্ক মার্টোন। এরপর জেকবস দক্ষিণে চলে যান এবং ডুমসডে নামে কুস্তি শুরু করেন, যেখানে তার আবির্ভাব ঘটে (ইউ.এস.ডব্লিউ.এ.) এ ক্রিস্টমাস ক্রিয়েচার হিসেবে। এছাড়াও (এস.এম.ডব্লিউ) এ কুস্তি করেন উনাবোম্ব নামে, যেখানে তিনি নামে সাথে একটি টিম গড়ে জিতেন।ইউ.এস.ডব্লিউ.এ. তে থাকাকালীন সময়ে জেকবস (ডুমসডে নামে) জিতেন। জেকবস তার নিজ নামে তেও কাজ করেন। ১৯৯৩ সালে, জেকবস (ব্রুইজার মাস্তিনো নামে) তার প্রথম ম্যাচটি হারেন (ডব্লিউ.সি.ডব্লিউ) এ এর বিরুদ্ধে। ১৯৯৪ এবং ১৯৯৫ সালে জেকবস (ডুমসডে নামে) (ডব্লিউ.ডব্লিউ.সি.) এও কুস্তি করেন, যেখানে তার ফিয়াড চলে ইনভেডার#১ এর সাথে।

সঠিক অনুচ্ছেদ শিরোনাম কোনটি?
titleA. অন্যান্য মিডিয়া
titleB. ইসিডাব্লিউ চ্যাম্পিয়ন (২০০৬-২০০৮)
titleC. প্রাথমিক কর্মজীবন (১৯৯২-১৯৯৫)
titleD. টিমে হেল নো পুনর্মিলন (২০১৮ - বর্তমান)
উত্তর: titleC
সুলতান মুইজ আদ-দ্বিনের রাজত্বকালে, পূর্ব ভারতের বিহার এবং বাংলা অঞ্চলের কিছু অংশ ঘুরি সেনাপতি বখতিয়ার খিলজির শাসনাধীন ছিল। ১২০৬ সালে দেবকোটে বখতিয়ার খিলজি তাঁর অধস্তন আলী মর্দান খিলজির হাতে হত্যার শিকার হন, একই সময় সুলতান মু’আইজ আদ-দ্বীনকেও হত্যা করা হয়। পরবর্তীতে বখতিয়ারের আরেক অধস্তন মুহাম্মদ শিরান খিলজি, আলী মর্দানকে আটক করেন এবং পূর্ব ভারতের খলজীদের নেতা বনে যান। এদিকে আলী মর্দান পালিয়ে দিল্লি চলে যায়, সেখানে পৌঁছে আইবেককে খিলজি বিষয়ে হস্তক্ষেপ করতে রাজি করায়। খিলজিদের উপর মু‘আইজ-আদ-দ্বিনের প্রভাব না থাকায়, আইবেকের পক্ষে এ ব্যাপারে করনীয় কিছুই ছিল না। তা সত্ত্বেও, তিনি তাঁর অধস্তন আওয়াদ এর গভর্নর কায়মাজ রুমিকে তৎকালীন বাংলার লাখনাউতে পাঠান এবং খিলজি আমিরদের থেকে উপযুক্ত ইকতা আদায়ের নির্দেশ প্রদান করেন। কাইমাজ রুমী বখতিয়ারের আরেক অধস্তন হুসামুদ্দিন ইওয়াজ খিলজির নিকট দেবকোটের ইকতার দায়িত্ব অর্পণ করেন। মুহাম্মদ শিরান এবং অন্যান্য খিলজি আমিরগণ এই সিদ্ধান্তের সাথে একমত হতে পারেনননি এবং দেবকোট আক্রমণ করেন। রুমি তাদের প্রতিহত করেন।পরবর্তীতে অপর এক সংঘর্ষে মুহাম্মদ শিরান মৃত্যুবরন করেন।

সঠিক অনুচ্ছেদ শিরোনাম কোনটি?
titleA. দোয়াবে প্রাথমিক বিজয়
titleB. সাংস্কৃতিক অবদান
titleC. পূর্ব ভারতে
titleD. ব্যক্তিগত জীবন
উত্তর: titleC
জিলোকা নদীর জলের গড় প্রবাহ মান হলো প্রতি সেকেন্ডে ২.১ ঘনমিটার, যদিও বিভিন্ন মৌসুমে বিশেষত শুষ্ক, আর্দ্র, বসন্ত এবং শরৎ কালে মেসেটা সেন্ট্রালে এর পরিবর্তন ঘটে। বার্ষিক বৃষ্টির সময় জলবিভাজিকার পানি ৪০০ মিলিমিটার (১৬ইঞ্চি) থেকে পরিবর্তিত হয়ে ৯৫০ মিলিমিটার (৩৭) ইঞ্চি উচ্চ হয়ে যায়। বিশেষত মে-জুন মাসে অতিরিক্ত বৃষ্টিপাতের কারণে পানির উচ্চতা বেশি হয়। জলবিভাজিকার ক্ষেত্রফল ২,৯৫৭ বর্গ কিলোমিটার।

সঠিক অনুচ্ছেদ শিরোনাম কোনটি?
titleA. শাখা-নদী
titleB. জলবিভাগ
titleC. ইতিহাস
titleD. গতিপথ
উত্তর: titleB
এলিসনের মাতার তথ্যমাফিক জানা যায়, উনবিংশ শতকে গ্রেস ভাইদের বিপক্ষে তার প্রপিতামহ খেলেছিলেন ও ৬০ বছর বয়সে তার দাদু ডার্বিশায়ার দ্বিতীয় একাদশের অধিনায়কত্ব করেছিলেন। এলিসনের পিতা পিটার তিন বছর বয়সে তাকে ক্রিকেট খেলায় হাতেখড়ি দেন। সাত বছর বয়সে কেন্টের অ্যাশফোর্ডে অবস্থিত ফ্রায়ার্স প্রিপারেটরি স্কুলে অধ্যয়নকালে মাত্র তিন রান খরচায় আট উইকেট পেয়েছিলেন।

এলিসন তার খেলোয়াড়ী জীবনে সুইং বোলার হিসেবে উত্তরণে টনব্রিজ স্কুলের কোচ অ্যালান ডিক্সনকে ধন্যবাদ জানান। পরবর্তীকালে ডিক্সনের সহযোগিতায় তরুণ এই অল-রাউন্ডারকে নিজ সাবেক কাউন্টি দল কেন্টে অন্তর্ভূক্তিতে সবিশেষ সহায়তা করেন। তবে, নিজগুণে প্রথম বছরেই টনব্রিজের প্রথম একাদশে খেলার জন্য মনোনীত হন তিনি।

বিদ্যালয়ে থাকাকালীন তিনি মূলতঃ বামহাতি ব্যাটসম্যান হিসেবে ক্রিস্টোফার কাউড্রের সাথে খেলতেন। পরবর্তীতে পেশাদার ক্রিকেটে কাউড্রে কাউন্টি ক্রিকেটে তার অধিনায়কের দায়িত্বে ছিলেন।

সঠিক অনুচ্ছেদ শিরোনাম কোনটি?
titleA. অবসর
titleB. অ্যাশেজ সিরিজ
titleC. প্রারম্ভিক জীবন
titleD. ব্যক্তিগত জীবন
উত্তর: titleC
আব্দুল আলি মাজারি উত্তরের মাজার-ই-শরিফ শহরের দক্ষিণে চারকিন্ত জেলায় জন্মগ্রহণ করেছিলেন। এর থেকেই তার মাজারি উপনাম এসেছে। তার বাবা হাজি খুদাদাদ, যিনি পেশায় একজন চাষী ছিলেন, অভিপ্রয়াণ করে (এক স্থান ত্যাগ করে অন্য স্থানে যাওয়া) ওয়ারাস জেলার (বামিয়ান প্রদেশ) সুর্খজই থেকে মাজার-ই-শরিফে আসেন। তিনি বেহসুদ উপজাতির লোক ছিলেন। মাজারি, তার গ্রামের স্থানীয় বিদ্যালয়ে, ঈশ্বরতত্ত্ব নিয়ে তার প্রাথমিক পড়াশুনা শুরু করেন, তারপর তিনি যান মাজার-ই-শরিফে, এবং তারপর ইরানের কোম শহরে, এবং সেখান থেকে ইরাকের নাজাফ শহরে।

সঠিক অনুচ্ছেদ শিরোনাম কোনটি?
titleA. গৃহযুদ্ধ
titleB. মৃত্যু
titleC. প্রথম জীবন
titleD. রাজনৈতিক জীবন
উত্তর: titleC
বিশপ মোরিস দ্য সুলির উদ্যোগে ১১৭৩ খ্রিষ্টাব্দে গির্জাটির নির্মাণ কাজ শুরু হয়। প্রায় দুইশত বছর ধরে এর নির্মাণ কাজ চলে এবং চতুর্দশ শতকের মাঝামাঝি ১৩৪৫ খ্রিষ্টাব্দে এর নির্মাণকাজ সমাপ্ত হয়। এ কারণে ভবনটির নির্মাণশৈলী সবজায়গায় অভিন্ন রূপ নয়। তবে প্রধানত এটি গোথিক স্থাপত্যশৈলীতে নির্মিত একটি ভবন। পরবর্তীতে ১৮৪৪ থেকে ১৮৬৪ খ্রিষ্টাব্দ পর্যন্ত স্থপতি ভিওলে-ল্য-দুকের অধীনে ক্যাথেড্রালটিকে পুনরুদ্ধার ও সংস্কার করা হয়। ২০১৩ খ্রিষ্টাব্দে আড়ম্বরের সাথে ভবনটির ৮৫০তম জন্মদিন পালন করা হয়।

সঠিক অনুচ্ছেদ শিরোনাম কোনটি?
titleA. পর্যটন
titleB. নির্মাণের ইতিহাস
titleC. অগ্নিকাণ্ড
titleD. ঐতিহাসিক গুরুত্ব
উত্তর: titleB
"মণিরামপুর শিল্পী গোষ্ঠি"র আয়োজনে ২০০০ সাল থেকে নিয়মিত বৈশাখী মাসে মণিরামপুর সরকারি উচ্চ বিদ্যালয় প্রাঙ্গণে বইমেলা অনুষ্ঠিত হয়ে থাকে। এছাড়াও স্থানীয়ভাবে কৃষি মেলা এবং বৃক্ষ ও ফলজ মেলা হয়ে থাকে যা অতিশয় দৃষ্টিনন্দন। অত্যন্ত যাকজমকের সাথে এখানে পূজা-পার্বণ উদযাপিত হয়। মশিয়াহাটির মন্দির প্রাঙ্গণ এর দুর্গাপুজা এবং কপালিয়ার "মহামায়া পুজা" (গাউটে মেলা) বিশেষভাবে উল্লেখযোগ্য। তাছাড়া ঝাঁপা বাঁওড়ে অনুষ্ঠিত নৌকাবাইচ প্রতিযোগিতা অতি মনোরম।

সঠিক অনুচ্ছেদ শিরোনাম কোনটি?
titleA. স্থানীয় উৎসব
titleB. প্রশাসনিক এলাকা
titleC. স্থানীয় সংগঠন
titleD. নির্বাচিত সংসদ সদস্য (এমপি)
উত্তর: titleA
উপহ্রদগুলি অগভীর ও মূলত লম্বাকৃতির জলাধার হয়ে থাকে, যা বড়োকোনো জলভুমির খণ্ডের থেকে অনতিদীর্ঘ উন্মুক্ত বালুকাময় তটভূমি বা প্রবালপ্রাচীর অথবা এরূপ কোনো ভূমিরূপ দ্বারা বিচ্ছিন্ন থাকে৷ অনেকে স্বাদুজলের উপস্থিতিও উপহ্রদের সংজ্ঞার অন্তর্ভুক্ত করতে চান, যদি বিপরীতপক্ষে অনেকে উপহ্রদে লবনাক্ততার কথা উল্লেখ করে থাকেন৷ উপহ্রদ ও নদীমোহনা উভয়ের সংজ্ঞার সূক্ষ্মতায় অভিজ্ঞদের একাধিক মতবিরোধ রয়েছে৷ জুনিয়র রিচার্ড এ. ডেভিস উপহ্রদে স্বাদুজলের উপস্থিতিকে প্রাধান্য দেন এবং কোনো উপসাগরে সামান্যতম স্বাদুজলের উপস্থিতিকে তিনি মোহনা বলে উল্লেখ করার পরামর্শ দেন৷ তিনি আরো দাবী তোলেন যে উপহ্রদ ও মোহনার বিজ্ঞানের ভাষাতে প্রায়শই না বুঝে প্রয়োগ করা হয়ে থাকে৷ টিমোথি এম. কুস্কির মতে উপহ্রদ সাধারণত তটভূমির সমান্তরালে অবস্থান করে আবার নদী মোহনা হলো একটি নিমজ্জিত নদী উপত্যকা যার অভিমুখ তটভূমির সাথে লম্বালম্বিভাবে থাকে৷ প্রবালপ্রাচীর বাস্তুতন্ত্রের ক্ষেত্রে উপহ্রদ ও বলয়াকৃৃতি প্রবালদ্বীপ সমার্থক৷ উপকূলীয় উপহ্রদগুলি ভূ-অভ্যন্তরস্থ জলভূমির তালিকাভুক্ত৷

সঠিক অনুচ্ছেদ শিরোনাম কোনটি?
titleA. সংজ্ঞা
titleB. প্রবালপ্রাচীর বেষ্টিত উপহ্রদ
titleC. উপকূলীয় উপহ্রদ
titleD. নদীমুখ উপহ্রদ
উত্তর: titleA
সমগ্র খেলোয়াড়ী জীবনে ৪৮ টেস্ট ও ৭৫টি ওডিআইয়ে অংশগ্রহণ করেছেন মোহসিন খান। ১৮ জানুয়ারি, ১৯৭৮ তারিখে করাচীতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২০ নভেম্বর, ১৯৮৬ তারিখে একই মাঠে সফরকারী ওয়েস্ট ইন্ডিজের বিপক্ষে সর্বশেষ টেস্টে অংশ নেন তিনি।

১৯৮২-৮৩ মৌসুমে লাহোরের গাদ্দাফি স্টেডিয়ামে পাকিস্তানের উদ্বোধনী ব্যাটসম্যান হিসেবে মাঠে নামেন। সফরকারী ভারতের বিপক্ষে দ্বিতীয় ইনিংসে ১৩৫/১ এর মধ্যে তিনি একাই অপরাজিত ১০১ রানের ইনিংস খেলেন। এরফলে, টেস্টে ক্রিকেটে দলীয় সর্বনিম্ন ইনিংসে শতরান করার গৌরবের অধিকারী হন।

দক্ষিণ এশিয়ার স্বল্পসংখ্যক ক্রিকেটারদের অন্যতম হিসেবে অস্ট্রেলিয়া ও ইংল্যান্ডের মাটিতে প্রভূতঃ সফলতার স্বাক্ষর রাখেন। ১৯৮৩-৮৪ মৌসুমে অস্ট্রেলিয়ায় ধারাবাহিকভাবে দুই সেঞ্চুরি করেন। ১৯৮২ সালের শুরুতে লর্ডসে স্বাগতিক ইংল্যান্ডের বিপক্ষে দ্বিশতক করেন। লর্ডসে এটিই যে-কোন পাকিস্তানীর প্রথম দ্বি-শতরানের ইনিংস ছিল।

সঠিক অনুচ্ছেদ শিরোনাম কোনটি?
titleA. অবসর
titleB. আন্তর্জাতিক ক্রিকেট
titleC. শৈশবকাল
titleD. ব্যক্তিগত জীবন
উত্তর: titleB
একটি পাত্রে মস্তিষ্ক চিন্তন পরীক্ষণ এর যুক্তির বিরুদ্ধে একটি যুক্তি হচ্ছে পাত্রে রাখা মস্তিষ্ক কখনই জীববিজ্ঞানগতভাবে শরীরে থাকা মস্তিষ্কের সমতুল্য হতে পারে না। যেহেতু একটি পাত্রে মস্তিষ্ক এ মস্তিষ্ক শরীর থেকে বিচ্ছিন্ন করা হয়েছে, কাজেই এখান থেকে বলা যায় যে, এটি হয়তো করোটিতে থাকা মস্তিষ্কের মত হবে না। অর্থাৎ পাত্রের মস্তিষ্কে শরীরের সাথে মস্তিষ্কের যে সংযোগ ছিল সেটার অভাব হবে, যার ফলে পাত্রের মস্তিষ্ক কখনই নিউরোএনাটমি বা স্নায়ু-অঙ্গসংস্থান এর দিক থেকে বা নিউরোফিজিওলজি বা স্নায়ু-শারীরবিদ্যা এর দিক থেকে শরীরে থাকা মস্তিষ্কের সমতুল্য হতে পারে না। যদি তাই হয়, তাহলে আমরা বলতে পারব না যে, পাত্রের মস্তিষ্কের দ্বারা আমরা শরীরের মস্তিষ্কের মত একই অভিজ্ঞতা লাভ করতে পারব না, যেহেতু মস্তিষ্কগুলো ও তাদের কার্যকারিতা ভিন্ন। এই যুক্তির বিপক্ষে আবার আরেকটি যুক্তি দাঁড়া করানো যায়। যদি একটি অনুকল্পিত যন্ত্র তৈরি করা যায় যার দ্বারা শরীরে থাকা মস্তিষ্কের সকল বৈশিষ্ট্য ও কার্যকারিতা হুবহু নকল করা যায় তাহলে এই চিন্তন পরীক্ষণটি সফল হবে।

সঠিক অনুচ্ছেদ শিরোনাম কোনটি?
titleA. ব্যবহার
titleB. বহিস্থিতবাদ থেকে যুক্তি
titleC. দার্শনিক বিতর্ক
titleD. জীববিজ্ঞান থেকে যুক্তি
উত্তর: titleD